Bahmani Sultanerria

Bahmani Sultanerria XIV. mendearen erdialdean Dekkanen ezarritako islamiar erresuma izan zen, Indiar azpikontinentearen konkista musulmanaren garaikoa. Eskualdeko lehen estatu xiita izan zen.

 Historia 
Sultanerria 1347ko abuztuaren 3an sortu zen,  Ismail Mukhek, Delhiko sultanaren (Muhammad bin Tughluq turkiarra) aurka matxinatu zenak. Mukhek boterea Zafar Khan gobernadoreari eman zion, Ala-ud-Din Bahman Shah izena hartu zuelarik.

Estatu berriko hiriburua Ahsanabad (Gulbarga) izan zen 1347 eta 1425 artean, urte horretan Muhammadabadera (Bidar) aldatu zelarik.

Bahmani sultanerria hainbat alditan borrokatu zen Vijayanagara Inperio hinduarekin Dekkanaren kontrolagatik. Bere botererik handiena 1466-1481 aldian lortu zuen, Mahammad III.aren erregealdian, neurri handi batean Mahmud Gawanbere bisirrari esker, zeinek Goa, Vijayanagarako porturik garrantzitsuena,  harrapatu zuen. Mahammad III.ak Mahmud Gawan traidoretzat faltsuki salatzen zutenei sinestu eta exekutatu zuenean, erresumaren gainbehera azkar bat hasi zen, azkenean 1518an bost estatutan banatu zena: Ahmednagar, Berar, Bidar, Bijapur eta Golkondako sultanerriak, Dekkango sultanerriak bezala ezagutzen direnak.

 Kultura 
Bahmani dinastiak Bahmanen ondorengotzat zuen bere burua, irandar errege mitikoa, eta horrek persiar hizkuntza, literatura eta kulturaren mezenas izatera bultzatu zituen, sultan eta printze asko persieran eta persiar literaturan oso ikasiak izatera iritsi ziren arte.

Era berean, persiar estiloko arkitektura monumentala sustatu zuten, jatorri horretako arkitektoak eta artisauak kontratatuz. Bijapurko Golgumbaz garaiko estilo arkitektonikoaren erakusgarri da, eta munduko domorik handienetako bat du.

 Sultanen zerrenda 
 Sultanak Ahsanabad-Gulbargan 
 Ala al-Din Hasan Bahman Shah 1347-1358
 Muhammad Shah I.a 1358-1375
 Ala al-Din Mudjahid Shah 1375-1378
 Dawud Shah I 1378
 Muhammad Shah II.a 1378-1397
 Ghiyath al-Din Shah 1397 (dos mesos)
 Shams al-Din Dawud Shah II.a 1397 (bost hilabete)
 Tadj al-Din Firuz Shah 1397-1422

 Sultanak Muhammadabad-Bidarren 
 Shihab al-Din Ahmad I.a 1422-1436
 Ala al-Din Ahmad II.a 1436-1458
 Ala al-Din Humayun 1458-1461
 Nizam al-Din Ahmad III.a 1461-1463
 Xams al-Din Muhammad III.a 1463-1482
 Xihab al-Din Mahmud 1482-1518
 Ahmad IV Vira Shah 1518-1521
 Ala al-Din Shah 1521-1522
 Wali Allah Shah 1522-1525
 Kalim Allah Shah 1525-1527 (1536/1537ra arte tronua aldarrikatuko du)

 Erreferentziak 

 Kanpo estekak 

Kategoria:Sultanerriak
Kategoria:Indiako estatu eta lurralde desagertuak
Kategoria:Islama Indian
Kategoria:Maharashtrako historia
Kategoria:Karnatakako historia
Kategoria:XVI. mendean desagertutako herrialdeak